ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2019 թվականի № ---------- -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

«Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 6-րդ կետին համապատասխան` Հայաստանի Հանրապետության կառավարությունը ***որոշում է.***

1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում կատարել փոփոխություններ` ավելացնելով եկամուտները և ծախսերը 523,400.0 հազարական դրամով` համաձայն №№ 1, 2 և 3 հավելվածների:

2. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» № 1515-Ն որոշման № 3, 4, 5, 11, 11.1 և 12 հավելվածներում կատարել փոփոխություններ և լրացումներ` համաձայն №№ 1, 2, 3, 4, 5, 6 և 7 հավելվածների:

3. Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին (այսուհետ` կազմակերպություններ) գույքով (այսուհետ` մարզագույք) ապահովելու նպատակով Հայաստանի Հանրապետության 2019 թվականի պետական բյուջեի հարկային եկամուտներից Հայաստանի Հանրապետության կրթության, գիտության, մշակույթի և սպորտի նախարարությանը 2019 թվականին հատկացնել 523,400.0 հազար դրամ՝ (բյուջետային ծախսերի տնտեսագիտական դասակարգման «Հատուկ նպատակային այլ նյութեր» հոդվածով):

4. Սահմանել, որ՝ սույն որոշման № 7 հավելվածում նշված մարզագույքի անհատույց, սեփականության իրավունքով ըստ կազմակերպությունների բաշխման ցանկը հաստատվում է Հայաստանի Հանրապետության կրթության, գիտության, մշակույթի և սպորտի նախարարի հրամանով:

5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հ Ի Մ Ն Ա Վ Ո Ր Ո Ւ Մ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ

**Իրավական ակտի անհրաժեշտությունը (նպատակը)**

Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին մարզագույքով ապահովելու միջոցառման նպատակն է մատաղ սերնդի համակողմանի ու ներդաշնակ զարգացումը, նրանց կենցաղում առողջ ապրելակերպի արմատավորումն ու ռազմահայրենասիրության արժեհամակարգի ձևավորումը, ինչպես նաև մարզական հերթափոխի և բարձրակարգ մարզիկների պատրաստման համար մարզակառույցները ժամանակակից մարզական գույքով համալրումն ու նրանց նյութատեխնիկական պայմանների բարելավումը:

**Ընթացիկ իրավիճակը և խնդիրները**

Մարզական հերթափոխի և բարձրակարգ մարզիկների պատրաստման համար մարզակառույցները ժամանակակից մարզական գույքով ապահովելու, նրանց նյութատեխնիկական պայմանները բարելավելու, հանրապետությունում գործող 172 մանկապատանեկան մարզադպրոցների և այլ մարզական կազմակերպությունների ուսումնամարզական գործընթացը կազմակերպելու նպատակով 2003 թվականից սկսած (2008, 2014, 2017-2019 թվականներին գույքային ծրագիր չի իրականացվել), յուրաքանչյուր տարի Հայաստանի Հանրապետության կառավարության որոշմամբ պետական բյուջեով նախատեսված միջոցների հաշվին իրականացվում է մարզագույքի բաշխման ծրագիր:

Հարկ է նշել, որ ՀՀ սպորտի և երիտասարդության հարցերի նախարարության հարցման արդյունքում 2011 թվականի համար ներկայացվել է 55 մարզական կազմակերպություններից 306 անվանում մարզագույքի հայտ, որը պետական բյուջեի միջոցների հաշվին կատարվելիք ծախսերի ֆինանսավորման կողմնորոշիչ չափաքանակները գերազանցում է տասնյակ անգամներ: Պահանջվող գույքից 2012 թվականին տրամադրվեց 50 միլիոն դրամ արժեքով 42 անվանում մարզագույք 28 մարզական կազմակերպությունների: 2013 թվականի օգոստոսի 8-ի № 855-Ա որոշմամբ 29 մարզական կազմակերպությունների հատկացվել է 100 միլիոն դրամ արժողությամբ 45 անվանում մարզագույք: 2014 թվականին գույքային ծրագիր չի իրականացվել: 2015 թվականի մայիսի 27-ի № 559-Ա որոշմամբ 41 մարզական կազմակերպությունների հատկացվել է 170 միլիոն դրամ արժողությամբ 37 անվանում մարզագույք: 2016 թվականի ապրիլի 21-ի № 408-Ա որոշմամբ 36 մարզական կազմակերպությունների հատկացվել է 55 անվանում մարզագույք:

2017-2019 թվականներին գույքային ծրագիր չի իրականացվել:

2016 թվականի համար 37 կազմակերպություններից 313.743.500 դրամ արժողությամբ մարզագույքի պահանջարկի հայտ է ներկայացվել Հայաստանի Հանրապետության սպորտի և երիտասարդության հարցերի նախարարություն: Սակայն ՀՀ պետական բյուջեի միջոցներից հատկացվել է 100.000.000 դրամ՝ մարզագույք ձեռք բերելու համար: Հաշվի առնելով այն հանգամանքը, որ նախկինում տրամադրված գույքը հնանում ու մաշվում է, իսկ գույքի պահանջարկը օրեցօր աճում է և կառուցվում են մարզական նոր օջախներ, անհրաժեշտ է ՀՀ պետական բյուջեից հատկացնել համապատասխան ֆինանսական միջոցներ: Նույնը վերաբերվում է նաև ուսումնական հաստատություններին: Ուստի այդ կազմակերպությունների մարզադահլիճները ժամանակակից մարզական գույքով ապահովելու, նրանց նյութատեխնիկական պայմանները բարելավելու նպատակով Հայաստանի Հանրապետությունում գործող 1400 հանրակրթական, 43 նախնական մասնագիտական, 78 միջին մասնագիտական և 40 բարձրագույն ուսումնական հաստատությունների մարզական-ուսումնական գործընթացը առավելագույնս արդյունավետ կազմակերպելու նպատակով ևս անհրաժեշտություն է առաջացել նախաձեռնել մարզագույքի բաշխման ծրագիր` ընդհանուր առմամբ **200.000,0** հազար դրամի չափով:

Բացի այդ ՀՀ ավագ դպրոցների «Ֆիզիկական կուլտուրա» առարկայի չափորոշիչներով նախատեսված մարզագույքով ապահովելու նպատակով, իրականացվել է մարզագույքի պահանջարկը պարզելուն ուղղված ուսումնասիրություն: Որի արդյունքում առանձնացվել են դպրոցներին առավել անհարժեշտ աթլետիկական և մարմնամարզական պարագաներ, որոնց մեծածախ նախնական մոտավոր արժեքը կազմում է 980000 դրամ: 2019 թվականին թվով 330 ուսումնական հաստատության տվյալ չափորոշիչներով նախատեսված նվազագույն անհրաժեշտ մարզագույքով ապահովելու նախնական գումարը կազմում է մոտ **323.400,0** հազար դրամ: Արդյունքում անհրաժեշտ **523,400.0** հազար դրամ:

Անհրաժեշտ է նշել, որ գնագոյացում կազմվել է մարզագույք ներմուծող մի քանի կազմակերպությունների ներկայացրած նախնական արժեքների հիման վրա: Միաժամանակ հայտնում եմ, որ Որոշման հավելված 7-ով նախատեսված ապրանքների անվանացանկում ներառված որոշ ապրանքների կոդեր բացակայում են, և խնդրում եմ վերջիններիս համար միասնական անվանացանկում նախատեսել CPV կոդեր:

**Կարգավորման նպատակը և բնույթը**

Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին գույքով ապահովելու համար անհրաժեշտ 523,400.0 հազար դրամը ՀՀ կրթության, գիտության, մշակույթի և սպորտի նախարարությունն առաջարկում է տրամադրել Հայաստանի Հանրա­պե­տության 2019 թվականի պետական բյուջեի հարկային եկամուտներից:

**Նախագծի մշակման գործընթացում ներգրավված ինստիտուտները և անձինք**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրարկման դեպքում ակնկալվող արդյունքը**

Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին մարզական և այլ անհրաժեշտ գույքի տրամադրման արդյունքում ֆիզիկական կուլտուրայի և սպորտի զարգացման ապահովումը:

**Այլ տեղեկություններ**

Չկան:

Տ Ե Ղ Ե Կ Ա Ն Ք

« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու և ՀՀ կրթության, գիտության, մշակույթի եվ սպորտի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում չի առաջացնում փոփոխություններ:

Տ Ե Ղ Ե Կ Ա Ն Ք

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. Այլ իրավական ակտերում փոփոխությունների և/կամ լրացումների անհրաժեշտությունը.

**Չի առաջացնում:**

2. Միջազգային պայմանագրերով ստանձնած պարտավորությունների հետ համապատասխանությունը.

**Համապատասխանում է:**

3. Այլ տեղեկություններ.

**Չկան:**

**ԱՄՓՈՓԱԹԵՐԹ**

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու և ՀՀ կրթության, գիտության, մշակույթի եվ սպորտի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը, գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն  31.07.2019թ.  N 01/8-3/12742-2019 գրություն | ՀՀ ֆինանսների նախարարությունը, քննության առնելով ՀՀ կրթության. գիտության, մշակույթի և սպորտի նախարարության 22.07.2019թ. N27/08/14143-19 գրությամբ ներկայացված՝ Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N1515-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ), հայտնում է, որ վերջինիս հնարավոր կլինի անդրադառնալ ՀՀ կառավարության 27.12.2018թ. N1515-Ն որոշման 4-րդ կետի 9-րդ ենթակետի բ. մասի համաձայն` ՀՀ 2019 թվականի պետական բյուջեով նախատեսված հատկացումներից ՀՀ կառավարության պահուստային ֆոնդ նույն չափի գումար վերաբաշխելու հնարավորության առաջարկություն ներկայացնելու պարագայում:  Միաժամանակ, Նախագծի վերաբերյալ ունենք հետևյալ դիտողությունները և առաջարկությունները.  1.Նկատի ունենալով, որ Նախագծին կից հավելված 7-ով ներկայացված գնումների պլանում ներառված գնման առարկաների մի մասը ներառված են գնումների միասնական անվանացանկում (օրինակ՝ 37421141 պտտաձող, 37451580 վոլեյբոլի գնդակ, 37421151 մարմնամարզական պատ, 37421153 մարմնամարզական նստարան և 37421300 մարմնամարզական ներքնակ ԳՄԱ կոդերով), իսկ մեծ մասը ներառված են ընդհանրական անվանումներով (օրինակ՝ 39531700 ուղեգորգեր, 37421210 վարժասարքեր և 37431282 ծանրաձողեր), ուստի անհրաժեշտ է հիշյալ հավելվածում գնման առարկաները ներառել՝ ընտրելով գնումների միասնական անվանացանկում առկա համապատասխան ԳՄԱ կոդերը և անվանումները, և միայն վերջիններիս բացակայության դեպքում դիմել ԳՄԱ կոդերի տրամադրման պահանջով:  2. Միաժամանակ, հիմք ընդունելով ՀՀ ֆինանսների և էկոնոմիկայի նախարարի 2007 թվականի հունվար 9-ի N5-Ն հրամանի 16-րդ և 17-րդ հավելվածներով հաստատված դասակարգման կիրառման ցուցումները, Նախագծին կից հավելված 7-ով ներկայացված գնումների պլանում ներառված գնման առարկաների ձեռքբերումը նախատեսել բյուջետային ծախսերի տնտեսագիտական դասակարգման համապատասխան հոդվածներով։  3.Նախագծի 7-րդ հավելվածում նշված միջոցառման անվանումը խմբագրել՝ այն համապատասխանեցնելով մյուս հավելվածներում նշվածին: | Չի ընդունվել:  Նախագծով առաջարկվում է կատարել վերաբաշխում՝ «ՀՀ 2019 թվականի պետական բյուջեի մասին» ՀՀ օրենքում եկամուտները ավելացնելու հաշվին:  Ընդունվել է:  Չի ընդունվել:  Գնման առարկաների ձեռքբերումը բյուջետային ծախսերի տնտեսագիտական դասակարգման տարբեր հոդվածներով նախատեսելու պարագայում, միջոցառումը կբաժանվի 2 տարբեր միջոցառումների, որը լրացուցիչ դժվարություններ կարող է առաջացնել միջոցառման իրականացման համար: Միաժամանակ հայտնում եմ, որ նախորդ տարիներին և ՀՀ կառավարության պահուստային ֆոնդից գումար հատկացնելիս, և պետական բյուջեում հաստատված լինելու պարագայում ծրագրի տնտեսագիտոական դասակարգման հոդվածը եղել է հենց «հատուկ նպատակային այլ նյութեր» հոդվածը:  Ընդունվել է: | Կատարվել են համապատասխան փոփոխություններ:  Նախագծի հավելված N 7-ում ավելացվել են գնումների միասնական անվանացանկում առկա ԳՄԱ կոդերը և անվանումները:  Կատարվել է համապատասխան փոփոխություն: |
| ՀՀ արդարադատության նախարարություն  08.08.2019թ.  N 01/27.1/17723-2019 գրություն | 1. Նախագծի նախաբանում «մասին» բառն անհրաժեշտ է փոխարինել «կետին» բառով՝ նկատի ունենալով «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի 9-րդ հոդվածի, ինչպես նաև «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները:  2. Նախագծի 2-րդ կետում «N 1515-Ն» բառերից առաջ անհրաժեշտ է հանել «Հայաստանի Հանրապետության կառավարության» բառերը, քանի որ դրանք հիշյալ կետում կրկնվում են:  3. Նախագծի 3-րդ կետի համաձայն՝ նախատեսվում է գումար հատկացնելՀայաստանի Հանրապետության կրթության, գիտության, մշակույթի և սպորտի նախարարությանը, ինչն արտացոլված չէ նախագծի վերնագրում: Սույն դիտողությունը բխում է «Նորմատիվ իրավական ակտերի մասին» Հայաստանի Հանրապետության օրենքի 12-րդ հոդվածի պահանջներից: | Ընդունվել է:  Ընդունվել է:  Ընդունվել է: | Կատարվել է համապատասխան փոփոխություն:  Կատարվել է համապատասխան փոփոխություն:  Կատարվել է համապատասխան փոփոխություն: |